«Լույս» դաշինքը նույնպես կարող է ընտրությունում գրավել բարձր հորիզոնականներ, և նրա խաղաքարտը ոչ այնքան այն է, որ այս դաշինքը գլխավոր հեղափոխականին մոտ կանգնած ուժ է, այլ այն հանգամանքը, որ բաղկացած է արևմտամետ բևեռը ներկայացնող քաղաքական ուժերից։ «Ելք» դաշինքի կուսակցություններից ձևավորված այս միավորումը, որ հանդես է գալու Երևանի ավագանու ընտրությունում, ապացույցն է այն բանի, որ խորհրդարանական «Ելք» խմբակցությունը դեֆակտո գոյություն չունի։ Արևմտամետ լիբերալ արժեհամակարգը խորհրդանշող «Լույս» դաշինքին եթե հաջողվի այնպիսի արշավ կազմակերպել, որ համախմբի մայրաքաղաքի բնակչության արևմտամետ զանգվածը, որն արդեն հիասթափվել է Նիկոլ Փաշինյանի արտաքին քաղաքական կողմնորոշումներից, խիստ ռուսամետությունից, կկարողանա ստեղծել բավականին լուրջ մրցակցային միջավայր հենց նույն ԲՀԿ-ի հետ։